**Ministru kabineta noteikumu projekta “Grozījumi Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta ietekmes novērtējuma ziņojuma (anotācijas) I sadaļas 2. punkts nepārsniedz divas lapaspuses. Līdz ar to tiesību akta projekta anotācijas kopsavilkums uz šo ietekmes novērtējuma ziņojumu (anotāciju) neattiecas.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts izstrādāts, lai Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi” (turpmāk – Noteikumi Nr. 132)pārņemtu normas, kas izriet no:- Komisijas Direktīvas (ES) 2019/1922 (2019. gada 18. novembris), ar ko nolūkā pielāgot zinātnes un tehnikas attīstībai attiecībā uz alumīniju groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu;- Komisijas Direktīvas (ES) 2019/1929 (2019. gada 19. novembris), ar ko attiecībā uz formaldehīdu groza Eiropas Parlamenta un Padomes Direktīvas 2009/48/EK II pielikuma C papildinājumu, lai pieņemtu īpašas robežvērtības ķīmiskām vielām, kas izmantotas noteiktās rotaļlietās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka, pamatojoties uz pieejamajiem zinātniskajiem datiem, vairākām rotaļlietās izmantotajām ķīmiskajām vielām ir noteiktas pārāk augstas robežvērtības vai arī nav noteiktas vispār, Eiropas Savienībā ir pieņemti turpmāk minētie tiesību akti, lai noteiktu robežvērtību rotaļlietās izmantotajam formaldehīdam, kā arī samazinātu robežvērtības tajās izmantotajam alumīnijam, kādas šobrīd noteiktas Eiropas Parlamenta un Padomes Direktīvā 2009/48/EK par rotaļlietu drošumu un attiecīgi ietvertas Noteikumos Nr. 132, ar kuriem tā pārņemta, proti:- 2019. gada 18. novembrī tika pieņemta Komisijas Direktīva (ES) 2019/1922, ar ko nolūkā pielāgot zinātnes un tehnikas attīstībai attiecībā uz alumīniju groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu (turpmāk – Direktīva 2019/1922/ES); - 2019. gada 19. novembrī tika pieņemta Komisijas Direktīva (ES) 2019/1929, ar ko attiecībā uz formaldehīdu groza Eiropas Parlamenta un Padomes Direktīvas 2009/48/EK II pielikuma C papildinājumu, lai pieņemtu īpašas robežvērtības ķīmiskām vielām, kas izmantotas noteiktās rotaļlietās (turpmāk – Direktīva 2019/1929/ES).Lai pārņemtu Direktīvas 2019/1922/ES un Direktīvas 2019/1929/ES prasības, ir nepieciešams izstrādāt grozījumus Noteikumos Nr. 132. Izstrādātais Noteikumu projekts paredz Direktīvā 2019/1922/ES un Direktīvā 2019/1929/ES ietverto normu pilnīgu pārņemšanu.Ar Noteikumu projektu tiek noteiktas jaunas rotaļlietām izvirzāmās drošuma prasības, nosakot un samazinot rotaļlietās pieļaujamo ķīmisko vielu robežvērtības.Atbilstoši katrā no minētajām direktīvām noteiktajiem pārņemšanas termiņiem, Noteikumu projekts paredz pārejas periodu, kurā stājas spēkā prasības attiecībā uz katru no ķīmiskajām vielām rotaļlietās, proti:1. alumīnijam – ar 2021. gada 20. maiju;
2. formaldehīdam – ar 2021. gada 21. maiju.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāji – bērni un viņu pieskatītāji (~ 2 miljoni Latvijas iedzīvotāju. Direktīvu ieviešana Latvijā skars arī ~ 480 miljonus ES patērētāju). Tirgus dalībnieki – rotaļlietu ražotāji, to pilnvarotie pārstāvji, importētāji un izplatītāji, kuriem būs jāņem vērā Noteikumu projektā noteiktās drošuma prasības ķīmisko vielu – alumīnija un formaldehīda – izmantošanai rotaļlietu izstrādājumos un to daļās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības. Noteikumu projekts veicina bērnu veselības aizsardzību. |
| 3. | Administratīvo izmaksu monetārs novērtējums |  Noteikumu projekts šo jomu neskar. |
| 4. | Atbilstības izmaksu monetārs novērtējums | Rotaļlietās pieļaujamo ķīmisko vielu robežvērtību noteikšana un to samazinājums var ietekmēt izmaksas rotaļlietu ražotājiem un citiem uzņēmējiem, tomēr konkrēts izmaksu monetārs novērtējums nav iespējams, jo nav pieejama informācija par to ražotāju un uzņēmēju skaitu, kuru ražotajās vai importētajās rotaļlietās izmantotas attiecīgās ķīmiskās vielas. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |
|  |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar |
|  |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | 1) Komisijas Direktīva (ES) 2019/1922 (2019. gada 18. novembris), ar ko nolūkā pielāgot zinātnes un tehnikas attīstībai attiecībā uz alumīniju groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu (minētās direktīvas transponēšanas termiņš ir 2021. gada 19. maijs);2) Komisijas Direktīva (ES) 2019/1929 (2019. gada 19. novembris), ar ko attiecībā uz formaldehīdu groza Eiropas Parlamenta un Padomes Direktīvas 2009/48/EK II pielikuma C papildinājumu, lai pieņemtu īpašas robežvērtības ķīmiskām vielām, kas izmantotas noteiktās rotaļlietās (minētās direktīvas transponēšanas termiņš ir 2021. gada 20. maijs).  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
|  |
| Komisijas Direktīva (ES) 2019/1922 (2019. gada 18. novembris), ar ko nolūkā pielāgot zinātnes un tehnikas attīstībai attiecībā uz alumīniju groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu |
| A | B | C | D |
| 1. pants | 1.2. apakšpunkts | Ieviests pilnībā. | Stingrākas prasības nav paredzētas. |
| 2. panta 1. punkts | 1.2. apakšpunkts un 2. punkts | Ieviests pilnībā. | Stingrākas prasības nav paredzētas. |
|  |
| Komisijas Direktīva (ES) 2019/1929 (2019. gada 19. novembris), ar ko attiecībā uz formaldehīdu groza Eiropas Parlamenta un Padomes Direktīvas 2009/48/EK II pielikuma C papildinājumu, lai pieņemtu īpašas robežvērtības ķīmiskām vielām, kas izmantotas noteiktās rotaļlietās |
| A | B | C | D |
| 1. pants | 1.3. apakšpunkts | Ieviests pilnībā. | Stingrākas prasības nav paredzētas. |
| 2. panta 1. punkts | 1.3. apakšpunkts un 3. punkts | Ieviests pilnībā. | Stingrākas prasības nav paredzētas. |
|  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projektā iekļautās ES tiesību aktu normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 5. punktā 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts no 2020. gada 5. novembra ir pieejams Ekonomikas ministrijas mājaslapas sadaļā “Sabiedrības līdzdalība <https://www.em.gov.lv/lv/Ministrija/sabiedribas_lidzdaliba/diskusiju_dokumenti/>, kā arī Valsts kancelejas tīmekļa vietnē sadaļā “Sabiedrības līdzdalība”, un ieinteresētajām personām bija iespēja izteikt viedokli un sniegt priekšlikumus, iesniedzot tos rakstveidā Ekonomikas ministrijai līdz 2020. gada 20. novembrim. |
| 3. | Sabiedrības līdzdalības rezultāti | Priekšlikumi par Noteikumu projektu nav iesniegti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Patērētāju tiesību aizsardzības centrs, Valsts ieņēmumu dienesta Muitas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz veidot jaunas valsts institūcijas, to likvidāciju vai reorganizāciju. Noteikumu projekts neparedz jaunas institūciju funkcijas vai uzdevumus. |
| 3. | Cita informācija | Nav. |

# Ekonomikas ministrs J. Vitenbergs

Vīza: Valsts sekretārs E. Valantis